разпоредбите на [...] от [настоящия регламент] по отношение на индикаторите за смяна на предавката.
 Съставено в [... място]
 На [... дата]
 [подпис] [длъжност]
 Приложения:
 - Списък на типовете превозни средства, за които се прилага настоящият сертификат
 ЧАСТ 2
 Технически спецификации
 1.
 За целите на настоящото приложение се прилагат следните определения:
 1.1.
 „механична предавателна кутия“ означава предавателна кутия, която може да функционира по начин, при който смяната на всички предавки или на някои предавки е винаги непосредствен резултат от действие на водача, независимо от метода на физическото изпълнение на това действие; това определение не обхваща системи, при които водачът единствено може предварително да избере определена стратегия за смяната на предавките или да ограничи броя на предавките, които да се използват при управлението на превозното средство, но реалната смяна на предавките се задейства независимо от решението на водача, според определени модели на управление.
 1.2.
 „работен режим на превозното средство“ означава състояние на превозното средство, при което може да се осъществи преход между най-малко две предавки за движение напред;
 1.3.
 „ръчен режим“ означава работен режим на превозното средство, при който преходът между всички или между някои от предавките винаги е непосредствено следствие от действие на водача;
 1.4.
 „емисии в отработилите газове“ означава емисиите в отработилите газове, определени в член 3, параграф (6) от Регламент (ЕО) No 715/2007 на Европейския парламент и на Съвета.
 2.
 Общи разпоредби
 2.1.
 Изискванията, определени в настоящата част, се прилагат за моторни превозни средства от категория М1 , които отговарят на следните изисквания:
 а)превозните средства са оборудвани с механична предавателна кутия;
 б)превозните средства имат базова маса, ненадвишаваща 2610 kg, или одобрението на типа е разширено за тези превозни средства в съответствие с член 2, параграф 2 от Регламент (ЕО) No 715/2007.
 2.2.
 Изискванията, посочени в точка 2.1. не се прилагат за „превозни средства, предназначени да отговарят на специфични социални нужди“, както са определени в член 3, параграф 2, буква в) от Регламент (ЕО) No 715/2007.
 2.3.
 Когато подава заявление за ЕС одобряване на типа на превозно средство, оборудвано с ИСП, производителят:
 а)предоставя на органа по одобряване на типа точките на ИСП за смяната на предавките, определени аналитично, както е предвидено в последната алинея от точка 7.1.; или
 б)предоставя на техническата служба, отговорна за провеждането на изпитванията за одобряване на типа, превозно средство, което е представително за типа, подложен на одобряване, за целите на изпитването, описано в точка 7.
 3.
 Оценка на механична предавателна кутия
 Всяка предавателна кутия, притежаваща поне един ръчен режим, се счита за механична, когато в съответния режим няма автоматична смяна на предавките, освен когато такава смяна настъпва единствено при крайни експлоатационни условия, за да се предпази трансмисията при високи обороти на двигателя или да се избегне угасване на двигателя, като тази смяна не се извършва, за да се оптимизира работата на превозното средство.
 4.
 Характеристики на сигнала на ИСП
 4.1.
 Препоръката за смяна на предавката трябва да се осъществява чрез различимо визуално указание, например ясно указание да се превключи на по-висока предавка или на по-висока/по-ниска предавка, или чрез символ, който указва на водача на коя предавка